Държавен вестник, бр. 54, 2018 г., стр. 19

БРОЙ  54	
Д Ъ Р Ж А В Е Н  В Е С Т Н И К 	
СТР.  19  
държавни и/или общински училища, в които 
са осигурени материално-техническа база и 
квалифицирани обучаващи за осъществяване 
на професионалната подготовка в съответствие 
с държавния образователен стандарт за при­
добиване на квалификация по професията.
Чл. 4. Министерството на образованието 
и науката изготвя ежегодно в срок до 30 юли 
предложение за актуализиране на Списъка 
на защитените от държавата специалности с 
включване на нови специалности от профе­
сии, които отговарят на критериите по чл. 2 
и изискванията по чл. 3, и/или изключване 
на специалности от професии и го изпраща 
на министерствата и организациите по чл. 5.
Чл. 5. Въз основа на предложението по 
чл. 4 ежегодно в срок до 31 август Минис­
терството на труда и социалната политика, 
Министерството на здравеопазването, от­
расловите министерства и организациите 
на работодателите изготвят предложения за 
актуализиране на Списъка на защитените 
специалности от професии и ги изпращат в 
Министерството на образованието и науката.
Чл. 6. Министерството на труда и соци­
алната политика, Министерството на здра­
веопазването, отрасловите министерства и 
организациите на работодателите ежегодно 
в срок до 31 август може да изготвят пред­
ложения за включването на специалности от 
професии, по които има очакван недостиг от 
специалисти на пазара на труда, в Списъка със 
специалности от професии, по които е налице 
очакван недостиг от специалисти на пазара 
на труда, и ги изпращат в Министерството 
на образованието и науката.
Чл. 7. (1) Към министъра на образовани­
ето и науката се създава междуведомствена 
комисия с численост не по-малка от 5 лица, 
съставена от представители на Министерство­
то на образованието и науката и Министер­
ството на труда и социалната политика, която 
ежегодно в срок до 30 септември извършва:
1. преглед на действащия Списък на за­
щитените от държавата специалности от 
професии за предходната учебна година и 
предложенията по чл. 5 и при съответствието 
им с критериите по чл. 2 и с изискванията 
по чл. 3 ги обобщава, като изготвя проект на 
актуализиран списък;
2. преглед на действащия Списък със спе­
циалности от професии, по които е налице 
очакван недостиг от специалисти на пазара 
на труда, и предложенията по чл. 6 и изготвя 
проект на актуализиран списък.
(2) При несъответствие на предложение по 
чл. 5 с критериите по чл. 2 и с изискванията 
по чл. 3 междуведомствената комисия не 
включва предложението в проекта на актуали­
зирания Списък на защитените от държавата 
специалности от професии, за което писмено 
уведомява предложителя.
(3) Специалностите от професии, включе­
ни в Списъка на защитените от държавата 
специалности от професии, не се включват в 
Списъка със специалности от професии, по 
които е налице очакван недостиг от специа­
листи на пазара на труда.
(4) Проектите на Списъка със защитените 
от държавата специалности от професии и 
на Списъка със специалности от професии, 
по които е налице очакван недостиг от спе­
циалисти на пазара на труда, се предлагат 
от министъра на образованието и науката за 
приемане от Министерския съвет.
Чл. 8. Списъкът със защитените от държа­
вата специалности от професии и Списъкът 
със специалности от професии, по които е 
налице очакван недостиг от специалисти на 
пазара на труда, се актуализират ежегодно до 
края на октомври и се прилагат от следващата 
учебна година.
Чл. 9. (1) Обучението по защитена от дър­
жавата специалност от професия се извършва 
по осъществен държавен прием в паралелка 
с най-малко 9 ученици.
(2) За издръжка на паралелка по ал. 1 в 
държавните или в общинските училища по 
чл. 38, ал. 1, т. 3 – 5 от Закона за предучилищ­
ното и училищното образование се осигурява 
допълнително финансиране, когато броят на 
учениците е по-малък от 18 ученици.
(3) Допълнителното финансиране по ал. 2 
се осигурява за целия срок на обучение и е 
в размер 85 на сто от стандарта за ученик в 
паралелка за професионална подготовка по 
съответното професионално направление в 
дневна форма на обучение – за разликата меж­
ду 18 ученици и действителния брой ученици 
в паралелката, но за не повече от 12 ученици.
Чл. 10. (1) Обучението по специалности 
от професии, по които е налице очакван 
недостиг от специалисти на пазара на труда, 
се извършва по осъществен държавен прием 
в паралелка с най-малко 12 ученици.
(2) За издръжка на паралелка по ал. 1 в 
държавните или в общинските училища по 
чл. 38, ал. 1, т. 3 – 5 от Закона за предучилищ­
ното и училищното образование се осигурява 
допълнително финансиране:
1. в размер 15 на сто от стандарта за пара­
лелка за всяка паралелка с обучение по ал. 1, и
2. в размер 15 на сто от стандарта за ученик 
в паралелка за професионална подготовка по 
съответното професионално направление – за 
действителния брой ученици в паралелката 
по ал. 1.
(3) При брой на учениците в паралелка, 
по-малък от 18, освен средствата по ал. 2 се 
осигурява допълнително финансиране за срока 
на обучението в размер 50 на сто от стандар­
та за ученик в паралелка за професионална 
подготовка по съответното професионално 
направление в дневна форма на обучение – за 
разликата между 18 ученици и действителния 
брой ученици в паралелката, но за не повече 
от 10 ученици.